Brockhampton

„Brockhampton“ (stilizuojama BROCKHAMPTON) – amerikiečių hiphopo muzikos kolektyvas, 2014 m. susiformavęs San Markose, Teksase, grupės nariams susipažinus internetiniame forume „KanyeToThe“. Kolektyvui vadovavo reperis bei prodiuseris Kevin Abstract.

2016 m. kovą išleistas debiutinis grupės dainų rinkinys („mixtape“) „All-American Trash“, o populiarumo susilaukė su 2017 m. išleista albumų trilogija („Saturation“, „Saturation II“ ir „Saturation III“). Sekančių metų kovą „Brockhampton“ pasirašė kontraktą su „RCA Records“ įrašų kompanija, o gegužę, po kaltinimų dėl seksualinio priekabiavimo, grupę paliko reperis Ameer Vann. 2018 m. rugsėjį išleistas ketvirtasis studijinis albumas „Iridescence“, debiutavęs pirmojoje „Billboard 200“ reitingo vietoje bei atnešęs geriausios tarptautinės grupės nominaciją „Brit Awards“ apdovanojimuose.

2019 m. rugpjūtį išleistas penktasis grupės albumas „Ginger“, kurio singlas „Sugar“ JAV tapo dukart platininiu.American single certifications – Brockhampton – Sugar Šeštasis „Brockhampton“ albumas „Roadrunner: New Light, New Machine“ išleistas 2021 m. balandį, o 2022 m. sausį grupė paskelbė apie išsiskyrimą po jų artėjančio koncerto Koačelos festivalyje. 2022 m. lapkritį išleistas albumas „The Family“, kuris, kaip skelbta, turėjo būti paskutinis grupės įrašas, tačiau sekančią dieną išleistas galutinis albumas „TM“. 

 Istorija 

 2017: „Saturation“ trilogija 

2017 m. sausį grupė išleido naują singlą su vaizdo klipu „Cannon“. Tų pačių metų gegužę „Brockhampton“ išleido „Face“ – pirmąjį singlą iš savo debiutinio albumo „Saturation“. Mėnesio eigoje „Brockhampton“ išleido dar tris singlus. Visi jie buvo režisuoti Kevin Abstract ir filmuoti Los Andžele, Kalifornijoje. „Saturation“ išleistas 2017 m. birželio 9 d. Albumas sulaukė teigiamo kritikų ir įvertinimo ir suteikė grupei naujo dėmesio.

Iš karto po „Saturation“ išleidimo grupė pranešė pradėjusi kurti „Saturation II“ – tęsinį praėjusiam savo albumui. 2017 m. rugpjūčio 1 d. grupė išleido debiutinį singlą iš „Saturation II“ pavadinimu „Gummy“. Po savaitės išleistas antrasis singlas ir vaizdo klipas „Swamp“. Rugpjūčio 15 d. išleistas trečiasis singlas „Junky“ ir atskleista „Saturation II“ išleidimo data. „Saturation II“ išleistas rugpjūčio 25 d. ir taip pat sulaukė teigiamo kritikų įvertinimo.

Tų pačių metų gruodžio 1 dieną grupė oficialiai pranešė apie „Saturation III“. Iš pradžių grupė teigusi, kad tai žada būti jų paskutinis albumas, tačiau paskui šį teiginį paneigė sakydami, kad tai neturėjo būti suprasta pažodžiui. 2017 m. gruodžio 12 d. išleistas albumo pagrindinis singlas „Boogie“.

 Grupės nariai 
 Paskutinė sudėtis 
 Kevin Abstract – vokalas, prodiusavimas, meninė kryptis (2014−2022)
 Dom McLennon – vokalas, prodiusavimas (2014−2022)
 Kiko Merley – prodiusavimas (2014–2022)
 Romil Hemnani – prodiusavimas, garso inžinerija, DJ (2014−2022)
 Joba – vokalas, prodiusavimas, garso suvedimas, garso dizainas, pianinas (2014−2022)
 Jon Nunes – vadyba (2014−2022)
 Henock „HK“ Sileshi – meninė kryptis, grafinis dizainas (2014−2022)
 Merlyn Wood – vokalas (2014−2022)
 Bearface – vokalas, gitara, prodiusavimas (2014−2022)
 Roberto Ontenient – prodiusavimas, internetinio tinklapio dizainas, internetinio tinklapio programavimas (2014−2022), vokalas (2017, 2021)
 Matt Champion – vokalas (2014−2022), prodiusavimas (2022)
 Jabari Manwa – prodiusavimas (2015–2022), vokalas (2020−2022)
 Ashlan Grey – fotografijos, internetinio tinklapio priežiūra (2016–2022)

 Buvę nariai 
 Ameer Vann – vokalas (2014−2018)
 Rodney Tenor – vokalas (2014−2016)
 Albert Gordon – prodiusavimas (2014–2016)
 Anish Ochani – vadyba (2014–2017)

 Diskografija 
+ Albumų sąrašas Pavadinimas Albumo informacija All-American Trash Išleista: 2016 m. kovo 24 d.
 Įrašų kompanija: Question Everything
 Formatas: skaitmeninis atsisiuntimas Saturation Išleista: 2017 m. birželio 9 d.
 Įrašų kompanija: Question Everything, Empire
 Formatas: skaitmeninis atsisiuntimas, CD, LP Saturation II Išleista: 2017 m. rugpjūčio 25 d.
 Įrašų kompanija: Question Everything, Empire
 Formatas: skaitmeninis atsisiuntimas, CD, LP Saturation III Išleista: 2017 m. gruodžio 15 d.
 Įrašų kompanija: Question Everything, Empire
 Formatas: skaitmeninis atsisiuntimas, LPIridescence  Išleista: 2018 m. rugsėjo 21 d.
 Įrašų kompanija: Question Everything, RCA
 Formatas: skaitmeninis atsisiuntimas, LP, MCGinger Išleista: 2019 m. rugpjūčio 23 d.
 Įrašų kompanija: Question Everything, RCA
 Formatas: skaitmeninis atsisiuntimas, LPRoadrunner: New Light, New Machine  Išleista: 2021 m. balandžio 9 d.
 Įrašų kompanija: Question Everything, RCA
 Formatas: skaitmeninis atsisiuntimas, LP, CD, MCThe Family  Išleista: 2022 m. lapkričio 17 d.
 Įrašų kompanija: Question Everything, RCA
 Formatas: skaitmeninis atsisiuntimas, CDTM  Išleista: 2022 m. lapkričio 18 d.
 Įrašų kompanija: Question Everything, RCA
 Formatas: skaitmeninis atsisiuntimas, CD

+ Singlų sąrašas Pavadinimas Metai Albumas Bet I 2015- Hero Dirt Cannon 2017 Face Saturation Heat Gold GummySaturation II Swamp Junky Sweet BoogieSaturation III Stains1999 Wildfire20181998 Truman1997 DianaJ'ouvertIridescenceSan MarcosNew OrleansI Been Born Again2019GingerIf You Pray RightBoy ByeNo HaloSugarBuzzcut2021Roadrunner: New Light, New MachineCount On MeHollywood SwingingMinions: The Rise of Gru (garso takelis)Big Pussy2022The FamilyThe Ending

 Šaltiniai 

Kategorija:JAV atlikėjai
Kategorija:Hiphopo atlikėjai